A BIZOTTSÁG HATÁROZATA
(2005. május 4.)
az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003/87/EK európai parlamenti és tanácsi irányelv végrehajtására vonatkozó jelentés(ek) alapjául szolgáló kérdőív létrehozásáról
(az értesítés a C(2005) 1359. számú dokumentummal történt)
(EGT vonatkozású szöveg)
(2005/381/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 21. cikke (1) bekezdésére,
mivel:
(1)
A tagállamok által alkalmazandó, a 2003/87/EK irányelv végrehajtására vonatkozó éves jelentések elkészítését célzó kérdőívnek részletes leírást kell tartalmaznia az irányelvben meghatározott legfontosabb intézkedések tagállamok általi végrehajtását, valamint a következő intézkedéseket illetően, amennyiben azok a 2003/87/EK irányelv végrehajtásához szorosan kapcsolódnak: a környezetszennyezés integrált megelőzéséről és csökkentéséről szóló, 1996. szeptember 24-i 96/61/EK tanácsi irányelv (2); a 2003/87/EK európai parlamenti és tanácsi irányelv alapján az üvegházhatást okozó gázok kibocsátásainak nyomon követésére és jelentésére vonatkozó iránymutatások létrehozásáról szóló, 2004. január 29-i 2004/156/EK bizottsági határozat (3), a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásforgalmi-jegyzékek egységesített és biztonságos rendszeréről szóló, 2004. december 21-i 2216/2004/EK bizottsági rendeletet, valamint a 280/2004/EK európai parlamenti és tanácsi határozat (4). Indokolt rendszeres időközönként felülvizsgálni a kérdőívet.
(2)
Az első jelentés 2005. június 30-ig esedékes. Mindazonáltal kívánatos, hogy az éves jelentés a rendszer működésének első teljes évére vonatkozzon. Ezért az első jelentésnek a 2005. január 1-jétől a 2005. április 30-ig terjedő időszakra, a 2006. június 30-ig esedékes második jelentésnek pedig a 2005. január 1-jétől a 2005. december 31-ig terjedő időszakra kell vonatkoznia. Az ezt követő jelentéseket minden évben június 30-ig kell a Bizottság számára benyújtani az előző naptári év január 1-jétől december 31-ig terjedő időszakára vonatkozóan.
(3)
Az e határozatban előírt intézkedések összhangban vannak a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelv (5),
ELFOGADTA EZT A HATÁROZATOT:
1. cikk
A tagállamok a mellékletben található kérdővet használják a Bizottság számára benyújtandó éves jelentések elkészítéséhez, a 2003/87/EK irányelv 21. cikkének (1) bekezdése alapján.
2. cikk
A 2005. június 30-ig esedékes első jelentés a 2005. január 1-jétől a 2005. április 30-ig terjedő négy hónapos időszakra vonatkozik.
Az ezt követő jelentések a 2005. naptári évvel kezdődően minden évben június 30-ig kerülnek benyújtásra a Bizottság számára az előző naptári év január 1 jétől december 31-ig terjedő időszakára vonatkozóan.
3. cikk
Ennek a határozatnak a tagállamok a címzettjei.
Kelt Brüsszelben, 2005. május 4-én.